ΕΠΑΝΑΛΕΙΤΟΥΡΓΙΑ ΤΗΣ ΔΗΜΟΣΙΑΣ ΒΙΒΛΙΟΘΗΚΗΣ ΡΕΘΥΜΝΟΥ

Πολλοί ρωτούν, πότε θα ανοίξει η Δημόσια Βιβλιοθήκη Ρεθύμνου;

Γνωρίζουν βέβαια ότι δεν έκλεισε ποτέ!

Κι αν κάποια μέλη της δεν είχαν πρόσβαση τηλεφωνική, διαδικτυακή ή με ραντεβού, αυτό δεν οφειλόταν στη διοίκησή της. Αν στενοχωρήσαμε κάποιους, και τους στερήσαμε την καλύτερη συντροφιά, το αγαπημένο τους βιβλίο, τους ζητούμε συγνώμη.

Τώρα που οι συνθήκες, θέλουμε να πιστεύουμε ότι είναι καλύτερες, και ολοκληρώθηκε η τοποθέτηση των ραφιών, η Δημόσια Βιβλιοθήκη Ρεθύμνου θα ανοίξει την Πέμπτη 01-07-2021, σύμφωνα με την σχετική έκδοση της ΚΥΑ ( Δ1α/ΓΠ.οικ.36587/10.6.2021 άρθρο 22 ).

Ενημερώνουμε ότι θα τηρούνται όλες οι προφυλάξεις, που προβλέπονται από τα υγειονομικά πρωτόκολλα για τους κλειστούς χώρους.

Οι συνθήκες είναι ιδιαίτερες!

Οι οδηγίες θα αναπροσαρμόζονται από τους αρμόδιους, όταν αυτό απαιτείται.

Ωράριο κοινού:

Πρωί: Δευτέρα – Παρασκευή, 8:00 - 14:30

Απόγευμα: Δευτέρα 18:00 - 20:30

Από τη Βιβλιοθήκη